**Ponude za dnevnu školu (Tagesschulangebote)**

**Prilog zu upitnik za izjavu o potrebi**

U priloženom upitniku se postavljaju pitanja o potrebi vođenja brige o Vašoj djeci kod ponuda za dnevnu školu (u kojim danima u nedjelji, koliko djece, koje ponude itd.). Ovaj upitnik postoji samo na njemačkom i francuskom jeziku. Molimo da se obratite nekom od nastavnika Vaše djece ili nekoj drugoj osibi s kojom stojite u uskom kontaktu, za slučaj da Vam je potrebna pomoć kod ispunjavanja. U sljedećem tekstu dajemo Vam nekoliko principijelnih objašnjenja na Vašem jeziku:

Pod „Ponudom za dnevnu školu“ podrazumjeva se u Kantonu Bern slobodna, pedagoški vođena ponuda vođenja brige o djeci koja posjećuju dječji vrtić i školskoj djeci, i to prije ili poslije obavezne nastave. Ponuda vođenja brige se nudi po nalogu opštine za vrijeme jednog do pet dana nedjeljno (ali ne za vrijeme školskog raspusta).

Ponude za dnevnu školu mogu se stastojati iz 4 djela (modula) s različitim sadržinama

* rano vođenje brige prije početka nastave
* vođenje brige u podne s jelom
* vođenje brige kod zadataka i
* vođenje brige poslije podne poslije završetka nastave ili u toku popodneva bez školske

 nastave

Često se dnevna škola nalazi u istoj zgradi kao i škola. Moguće su, međutim, ponude dnevne škole i izvan prostorija škole. Između dnevne škole i obavezne škole postoji uvijek uska saradnja. Vođenje brige o djeci u dnevnoj školi vrši tim iz pedagoški obrazovanog i pedagoški neobrazo- vanog personala.

Ponude dnevne škole

* omogućuju roditeljima, da budu zaposleni, jer znaju da se za vrijeme njihove odsutnosti dobro vodi briga o djeci,
* olakšavaju djeci da se snađu u životu izvan porodice i da uspostavljaju kontakte sa djecom iste starosti,
* olakšavaju djeci koja govore strani jezik, da nauče nastavni jezik,
* donose pozitivnu atmosferu u školu, jer se učenici, učenice i nastavnici bolje upoznaju i izvan nastave,
* podstiču obrazovni zadatak škole, n.p. jer se domaći zadaci svršavaju u školi.

Dnevne škole pružaju djeci mogućnost

* da zajednički uzimaju raznoliko i zdravo jelo (vodi se računa o kulturnim i religioznim potrebama),
* da pripomažu kod svakodnevnih rutinskih poslova, n.p. postavljanje stola,
* da samostalno svršavaju domaće zadatke pod upućivanjem,
* da igraju slobodno ili s upućivanjem, da izrađuju razne predmete iz hobija, ili čak da se odmaraju,
* da se kreću unutra i napolju.

Roditelji mogu dobrovoljno izabrati ponude. Vi poručujete obavezujući se za po jedan semestar željene djelove (module) za vođenje brige o djeci. Roditelji plaćaju doprinose kao kantonalnu taksu zavisno od visine prihoda. Troškovi za vođenje brige iznose po satu i djetetu između Fr. 0.80 i Fr. 12.55. Jelo se plaća dodatno.

Mi Vas molimo da u miru ispunite ovaj upitnik. Da bi opština mogla planirati, važno je, da po mogućnosti izvršite tačnu prijavu potrebe. Ako na osnovu ove navedene potrebe dođe do ponude za dnevnu školu u Vašoj opštini, primićete kasnije, kad rasporedi časova budu poznati, definitivni formular za prijavu. Tek ova prijava će biti obavezujuća.